als_Latn dik_Latn ron_Latn
VIDEO Kunati i Berishës, Agim Rama në Prokurori: Nuk e njoh Bamin, as Skënderin. Nesër dëshmon Prifti e Xhaxhollari
- 7620 Lexime
- (20:35 , 09/03/2015)
- 4 Komente
*Tom Doshi coi shoferin në Prokurori, dëgjoi bisedën me Frrokun
TIRANË- Kunati i ish-kryeministrit, Sali Berisha, Agim Rama ka dëshmuar sot në Prokurorinë e Krimeve të Rënda në lidhje me çështjen “Doshi”. Mësohet se Rama ka mohuar të ketë njohje me shtetasin Durim Bami, apo me Fatjon Skënderin, të përmendur nga Tom Doshi si pjesë e skenarit për vrasjen e tij. Sipas Ramës, deputetët e përmendur Tom Doshi dhe Mhill Fufi, ai i njeh në distancë dhe nuk ka asnjë raport personal me ta duke thënë se nuk i ka takuar.
Mësohet se Agim Rama, i cili është pyetur nga drejtuesi i prokurorisë së Krimeve të Rënda Adnand Xholi, ka pranuar se ka qëndruar në disa raste në lokalin “Viva”, në zonën e ish-bllokut, por me persona të njohur të tij dhe jo me shtetasit e përmendur në akuzat e Doshit.
Rama ka mohuar të ketë njohje me shtetasin Durim Bami, apo me Fatjon Skënderin, të përmendur nga Tom Doshi si pjesë e skenarit për vrasjen e tij. Sipas Ramës, deputetët e përmendur Tom Doshi dhe Mhill Fufi, ai i njeh në distancë dhe nuk ka asnjë raport personal me ta duke thënë se nuk i ka takuar.
Seanca e marrjes ne pyetje te Agim Rames mesohet te kete nisur rreth ores 19:00. Emri i tij është lakuar nga deputeti Spartak Braho e më pas nga kryeparlamentari Meta si personi që organizoi vrasjen. Ndërsa pas publikimit të videos nga Tom Doshi ku atentatori Durim Bami i rrëfente komplotin e vrasjes, edhe ministri i Brendshëm, Saimir Tahiri tha se Doshi kishte përmendur edhe Agim Ramën, kunatin e ish-kryeministrit Berisha, Agron Kuliçajn, ish-nëndrejtori i Policisë së Shtetit, Eugen Becin i transferuar nga drejtues i Prokurorisë së Krimeve të Rënda në prokurorinë e Elbasanit, Ymer Lala dhe Ylli Xhaxhollari, pronari i lokalit “Viva” në zonën e ish-bllokut, ku pretendohet se i ndaluari Durim Bami ka marrë porosinë për vrasjen.
Ndërkaq mësohet se për të dhënë dëshmi në lidhje me çështjen Doshi do të shkojë nesër në orën 09:00 edhe Dritan Prifti, i cili në një deklaratë të bërë publike për mediat deklaroi se Doshi i kishte treguar për atentatin dhe se ky i fundit e kishte këshilluar të mos e publikonte videon.
DOSHI CON SHOFERIN NE PROKURORI, DEGJOI BISEDEN ME FRROKUN
Mësohet se po sot Tom Doshi ka thirrur të dëshmojë për llogari të hetimit shoferin e tij Klodian Mema. Dëshmia ka ardhur pas ballafaqimit të tij me deputetin Frroku, i cili ka mohuar se e ka paralajmëruar për atentatin që do ti bëhej. Sipas Doshit, shoferi ka dëgjuar bisedën që ka bërë 6 muaj më parë me Frrokun. Gazetarja Klodiana Lala tha se Mema ka ndenjur rreth 4 orë e gjysmë në Prokurorinë e Krimeve të Rënda për të dhënë dëshminë e tij. Ndërkohë Dritan Prifti ka konfirmuar se do të dëshmojë nesër në Prokurori. Gjithashtu pritet që nesër ti drejtohet organit të akuzës edhe Ylli Xhaxhollari.
Ish-deputeti socialist, Tom Doshi para pak ditësh në rrjetin social të “Facebook”, publikoi një video ku shfaqej Durim Bami, i cili rrëfente para Doshit emrat e personave që kishin organizuar ekzekutimin e tij, si edhe mënyrën se si kishin menduar që ta eliminonin. Në video, 36-vjeçari nga Fushë-Kruja sqaronte se ai ishte paguar 500 mijë euro nga Toni dhe ky i fundit kishte marrë porosi për ekzekutimin e Doshit. Veç kësaj, Bami i tregon në video sa herë e kanë ndjekur dhe se si kishin menduar ta eliminonin me tritol. Gjatë deklaratave të tij, deputeti Doshi ka sqaruar se Bamin e ka takuar nëpërmjet deputetit Mark Frroku dhe gjatë këtyre bisedave ai ka mësuar se kanë dashur ta ekzekutonin. Doshi ka akuzuar si porositës kreun e Kuvendit Ilir Meta, ndërsa ka thënë se kishte vënën në dijeni edhe ministrin e Brendshëm Tahiri e kryeministrin Rama.
Në lidhje me këtë çështje, kanë dhënë dëshminë e tyre vetë Tom Doshi, kryeministri Rama, kryeparlamentari Meta, deputeti i PD-së Mhill Fufi, i cili sipas Doshit të vritej bashkë me të, ish kryeministri Sali Berisha, ministri i Brendshëm Tahiri dhe deputeti Mark Frroku.
(ma.ar/m.k/BalkanWeb)
Komente ( 4 )
-
Po se na kenaqet.
-
Po ka mundesi te jet shiku I mikut Gjemal.Pasi kenka dhe mik dhe ushtar I Bishes dhe komunizmit.Bishe nuk ka versjon apo thashethem qe te mbron ,Pasi ti je ai rrugaqi dhe stermbullari I gjith rremujave.Pra a e din ku eshty Hazemi,dhe kush e Vrau,Caliu me dore te tjerve.Po ku djali I fundit Olldashi si diq si mos me kan.Cali te befte populli kurban me gjith ata qe ke nga pas.
-
Kadale kadale Tome mos u ngut. I ke marre perpara. Mos harro se je tuj ba lufte me nje qeveri jo vetem me nje parti. Zoti do te ndihmeje se je i drejte dhe zemermire. Sa shqiptari ta hanger buken e ajo buke qe ke dhane ti dhe familja jote nuk ka me shkua kot por do te vrase ata qe shkelen mbi te.
-
po mire mor tom e xam se asht si thu ti
po pse po e fut ne problem frrokun meqe ta ka dasht tmiren
e ta ka pshtu jeten
edhe ti ne video thu jena malcor e nuk shkoj me ba denoncim
manej thu jam deputet
ti sje as malcor as deputet
ti je shoku cim cafave me kompani nji pesticid i kti milet,hane
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn unk ces_Latn unk als_Latn unk als_Latn unk als_Latn als_Latn als_Latn als_Latn als_Latn als_Latn als_Latn